
Άρτα, 31 Οκτωβρίου 2024
Η Διεύθυνση Πρωτοβάθμιας Εκπαίδευσης (ΔΙ.Π.Ε.) Άρτας και το Ινστιτούτο Ρητορικών & Επικοινωνιακών Σπουδών (ΙΡΕΣΕ), διοργανώνουν επιμορφωτική διημερίδα με θέμα: «Παιχνίδια ρητορικής τέχνης και επικοινωνίας στην εκπαιδευτική πράξη: Σκέφτομαι… Εκφράζομαι… Επικοινωνώ…».

Η επιμορφωτική διημερίδα έχει ως στόχο την παιδαγωγική αξιοποίηση της ρητορικής, ως τέχνης του λόγου, η οποία μπορεί να συνεισφέρει προς αυτήν την κατεύθυνση μέσα από τη συστηματική εξοικείωση των μαθητών/τριών με πρακτικές καλλιέργειας του προφορικού λόγου, όπως τη νοηματική ανάγνωση, τον αυθόρμητο λόγο και κυρίως, την επιχειρηματολογία σε ποικίλα επικοινωνιακά πλαίσια. 

Επιμορφώτρια της διημερίδας θα είναι η κ. Φωτεινή Εγγλέζου, κάτοχος Διδακτορικού διπλώματος στη Διδακτική της Επιχειρηματολογίας, Σύμβουλο Εκπαίδευσης στη Δ΄ΔΙΠΕ Αθήνας και Πρόεδρο του Ι.Ρ.Ε.Σ.Ε. Η επιμόρφωση θα λάβει χώρα στην αίθουσα πολλαπλών χρήσεων του 1ου Δ.Σ. Άρτας, την Παρασκευή 1/11/2024 (17.00-21.00) και το Σάββατο 2/11/2024 (9.30-13.30), με τελικό στόχο την προκήρυξη και πραγματοποίηση Φεστιβάλ Ρητορικής για τις Δ΄, Ε’ και ΣΤ΄ τάξεις Δημοτικού των σχολικών μονάδων του Νομού Άρτας, μέσα στο σχολικό έτος 2024-2025. 
Η επιμορφωτική διημερίδα απευθύνεται σε όλους/ες τους/τις εκπαιδευτικούς που επιθυμούν είτε να προετοιμάσουν μαθητικές ομάδες για να συμμετέχουν στο Φεστιβάλ Ρητορικής είτε να εντάξουν και να αξιοποιήσουν τεχνικές και εργαλεία της ρητορικής στη διδακτική πράξη, λειτουργώντας ως πολλαπλασιαστές μέσα στη σχολική τους μονάδα για την αποτελεσματική διάχυση της γνώσης. 

Η Διευθύντρια ΔΙ.Π.Ε. Άρτας


Δρ Κλεοπάτρα Ν. Βασιλείου

